VÝROČNÁ    SPRÁVA

rok  2005

apríl  2005

OBSAH											2

IDENTIFIKÁCIA ORGANIZÁCIE							3

POSLANIE A STREDNODOBÝ VÝHĽAD ORGANIZÁCIE	         4	                                                                                                    

ČINNOSTI ORGANIZÁCIE A ICH NÁKLADY					8

ROZPOČET ORGANIZÁCIE							9	                                                                                                    

PERSONÁLNE OTÁZKY							        12

CIELE A PREHĽAD PLNENIA						        17

HODNOTENIE A ANALÝZA VÝVOJA ORGANIZÁCIE		        17

HLAVNÉ SKUPINY UŽÍVATEĽOV VÝSTUPOV ORGANIZÁCIE       18

ZVEREJNENIE VÝROČNEJ SPRÁVY					        19

IDENTIFIKÁCIA ORGANIZÁCIE

Názov :		Hlavný banský úrad 

Sídlo 	:		Kammerhofská 2, 969 50 Banská Štiavnica

Forma :	Rozpočtová organizácia, organicky začlenená do štruktúry  Ministerstva hospodárstva Slovenskej republiky,  v odbore energetickej politiky, ktorá je podľa zákona č.312/2001 Z.z. o štátnej službe, v znení neskorších predpisov služobným úradom.
			
Kontakt : 		telefón : 045 6921 546, 045 6921 553,
fax : 045 6921 549, 
			e-mail – hbubs@isternet.sk, hbu@stonline.sk

Predseda :		JUDr. Ing. Peter Kúkelčík

Vedúci
zamestnanci :	Ing. Ivan Sýkora – vedúci  oddelenia ochrany ložísk nerastov  a výbušnín Hlavného banského úradu
			Ing. Vojtech Völgyi– vedúci oddelenia banskej bezpečnosti
Hlavného banského úradu

Ing. Vladimír Bubelíny – predseda Obvodného banského úradu
Banská Bystrica, 9. mája č.2,  975 90 Banská Bystrica;
tel.: 048 4142 956; 048 4142 2941, 
fax : 048 4142 941,
e-mail –  obubb@isternet.sk

Ing. Miroslav Vilček    - predseda Obvodného banského úradu
Bratislava, Prievozská 30, 821 05 Bratislava; 
tel.: 02 5341 7309; 02 5341 7336; 025341 3171; 025341 5062, 
fax : 02 5341 7300,
e-mail – obuba@isternet.sk

Ing. Dušan Čellár       - predseda Obvodného banského úradu
Košice, Timonova 23, 041 57 Košice; tel./fax : 055 6250 355;
e-mail – obuke@isternet.sk

Ing. Bohuš Sliacky       - predseda Obvodného banského úradu
Prievidza,  Matice slovenskej 10, 971 22 Prievidza; tel./fax :046 5422 005,  
e-mail – obupd@isternet.sk

Ing. Antonín Baffi       -  predseda Obvodného banského úradu
Spišská Nová Ves, Markušovská cesta 1,
052 80 Spišská Nová Ves; 
tel.: 053 4425 256, 
fax : 053 4425 568,                                                                             e-mail – obusnv@isternet.sk

Hlavné činnosti : Hlavný banský úrad a obvodné banské úrady vykonávajú hlavný dozor  	
-  nad dodržiavaním  zákona č.44/1988 Zb. o ochrane a využití nerastného bohatstva (banský zákon) v znení neskorších predpisov, zákona SNR č.51/1988 Zb. o banskej činnosti, výbušninách a o štátnej banskej správe, v znení neskorších predpisov a predpisov vydaných na ich základe, ak upravujú ochranu a využívanie ložísk nerastov, bezpečnosť prevádzky, zabezpečenie chránených objektov a záujmov pred účinkami banskej činnosti, ako aj výrobu výbušnín a používanie výbušnín na trhacie práce a ohňostrojné práce a pri tranzitnej  preprave výbušnín cez územie SR,

                             - nad dodržiavaním banského zákona, zákona SNR č.51/1988 Zb. a predpisov vydaných na ich základe a iných všeobecne záväzných predpisov ak upravujú bezpečnosť a ochranu zdravia pri práci, bezpečnosť technických zariadení, požiarnu ochranu v podzemí a pracovné podmienky, v organizáciách  pri vykonávaní banskej činnosti alebo činnosti vykonávanej banským spôsobom a pri výrobe výbušnín a používaní výbušnín na trhacie práce a ohňostrojné práce a pri tranzitnej preprave výbušnín cez územie SR.

POSLANIE A STREDNODOBÝ VÝHĽAD ORGANIZÁCIE

POSLANIE

Hlavný banský úrad  je ako rozpočtová organizácia organizačne začlenená do štruktúry Ministerstva hospodárstva Slovenskej republiky, plní úlohy hlavného dozoru orgánov štátnej banskej správy, riadi činnosť obvodných banských úradov a rozhoduje o odvolaniach proti ich rozhodnutiam.

 Pri výkone hlavného dozoru Hlavný banský úrad
•	Ukladá opatrenia na zabezpečenia racionálneho využívania ložísk nerastov a na zaistenie bezpečnosti a ochrany zdravia pri práci a bezpečnosti prevádzky a za tým účelom organizuje, riadi a vykonáva osobitné previerky.
•	Vykonáva previerky pracovísk, činností a technických zariadení a pritom zisťuje, ako obvodné banské úrady plnia povinnosti vyplývajúce pre ne z banského zákona, zákona SNR č.51/1988 Zb. a predpisov vydaných na ich základe.
•	Dáva súhlas na zriadenie, prípadne nariaďuje zriadenie hlavných banských záchranných staníc a obvodných banských záchranných staníc, určuje ich sídla a vymedzuje ich pôsobnosť, schvaľuje ich služobné poriadky, určuje podmienky na ustanovenie do funkcie a preveruje odbornú spôsobilosť ich vedúcich zamestnancov a dozerá na stav, organizáciu a vybavenie hlavných a obvodných banských záchranných staníc; môže tiež vzhľadom na povahu prác, ich rizikovosť a s prihliadnutím na miestne podmienky nariadiť, aby organizácia pri činnosti vykonávanej banským spôsobom zabezpečila banskú záchrannú službu.
•	Vykonáva prehliadky objektov, zariadení a pracovísk a pritom kontroluje, ako sa plnia povinnosti vyplývajúce z banského zákona, zákona SNR č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Nariaďuje odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky je oprávnený nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.

Hlavný banský úrad 
•	Vedie súhrnnú evidenciu dobývacích priestorov a ich zmien.
•	Povoľuje používať typy vybraných banských strojov, zariadení, prístrojov a pomôcok organizáciám vykonávajúcim banskú činnosť a činnosť vykonávanú banským spôsobom.
•	Posudzuje odbornú spôsobilosť zamestnancov v rozsahu ustanovenom banským zákonom, zákonom SNR č.51/1988 Zb. a predpismi vydanými na ich základe a vydáva týmto zamestnancom príslušné osvedčenia alebo oprávnenia na výkon funkcií, alebo im tieto osvedčenia alebo oprávnenia odníma.

Obvodné banské úrady pri výkone hlavného dozoru
•	Vykonávajú prehliadky objektov, zariadení a pracovísk a pritom kontrolujú, ako sa plnia povinnosti vyplývajúce z banského zákona, zákona SNR č.51/1988 Zb. a predpisov vydaných na ich základe, ak upravujú ochranu a využívanie  ložísk nerastov, bezpečnosť a ochranu zdravia pri práci a bezpečnosť prevádzky, zabezpečenie chránených objektov a záujmov pred účinkami banskej činnosti, výrobu výbušnín a používanie výbušnín na trhacie práce a ohňostrojné práce, ako aj z iných všeobecne záväzných právnych predpisov na zaistenie bezpečnosti a ochrany zdravia pri práci, bezpečnosti technických zariadení a pracovných podmienok vrátane predpisov o požiarnej ochrane v podzemí.
•	Zisťujú na mieste stav, príčiny a následky závažných prevádzkových nehôd (havárií) a závažných pracovných úrazov v organizáciách, ako aj závažného ohrozenia celospoločenského záujmu, najmä bezpečnosti a ochrany zdravia pri práci.
•	Nariaďujú odstrániť zistené závady a nedostatky. Na zaistenie bezpečnosti a ochrany zdravia pri práci a bezpečnosti prevádzky sú oprávnené nariaďovať nevyhnuté opatrenia. Ak zistia závady, ktoré zrejme a bezprostredne ohrozujú  celospoločenský záujem, najmä bezpečnosť a ochranu zdravia pri práci a bezpečnosť prevádzky a technických zariadení, prípadne majetku a ktoré nemožno ihneď odstrániť, nariaďujú zastavenie prevádzky organizácie alebo jej časti, prípadne  ich technických zariadení, a to v nevyhnutnom rozsahu až do odstránenia závad.
•	Dozerajú na stav, vybavenie  a činnosť banskej záchrannej služby a preverujú odbornú spôsobilosť jej vedúcich zamestnancov  s výnimkou zamestnancov hlavných banských záchranných staníc a obvodných banských záchranných staníc.
•	Dozerajú, či organizácie riadne vedú evidenciu a registráciu pracovných úrazov a vyhodnocujú zdroje a príčiny úrazovosti.
•	Preverujú, či organizácia vykonávajúca banskú činnosť, alebo činnosť vykonávanú banským spôsobom je spôsobilá projektovať  a vyrábať technické zariadenia slúžiace na vykonávanie banskej činnosti alebo činnosti vykonávanej banským spôsobom, vydáva ú jej príslušné povolenie, prípadne jej toto povolenie odnímajú.
•	Kontrolujú vykonávanie prehliadok a skúšok technických zariadení.
•	Preverujú skúškami u zamestnancov znalosť  relevantných predpisov, ktorú títo zamestnanci potrebujú na výkon riadiacich a kontrolných funkcií. Posudzujú odbornú spôsobilosť zamestnancov na výkon vybraných funkcií a vydávajú im osvedčenia alebo oprávnenia na výkon funkcií, prípadne im tieto osvedčenia alebo oprávnenia odnímajú.
•	Určujú, menia  alebo  zrušujú chránené ložiskové územia a dobývacie priestory  a vedú ich evidenciu.
•	Povoľujú otvárku, prípravu a dobývanie výhradných ložísk a v určených prípadoch vyhľadávanie a prieskum výhradných ložísk banskými dielami; pred zastavením prevádzky v banských dielach lomoch povoľujú ich zabezpečenie alebo likvidáciu hlavných banských diel a lomov.
•	Určujú nevyhnutné opatrenia, najmä poradie a spôsob vydobytia výhradných ložísk, ak  by otvárkou, prípravou  a dobývaním bola ohrozená prevádzka alebo využitie výhradného ložiska v dobývacom priestore inej organizácie.
•	Nariaďujú ak je to z hľadiska bezpečnosti prevádzky nevyhnutné, aby časť výhradného ložiska v dobývacom priestore jednej organizácie vydobyla iná organizácia alebo ak je potrebné, aby si organizácia zriadila banské dielo v dobývacom priestore inej organizácie; rovnako postupujú, ak je nevyhnutné spoločné užívanie banských diel a zariadení.
•	Povoľujú dobývanie ložísk nevyhradených nerastov, ako aj zabezpečenie banských diel a lomov a likvidáciu hlavných banských diel a lomov.
•	Vydávajú súhlas na povolenie stavieb a zariadení v chránenom ložiskovom území.
•	Môžu nariadiť vyhotovenie alebo doplnenie banskomeračskej a geologickej dokumentácie, ak chýbajú, sú neúplné alebo ak sú v nich závady.
•	Povoľujú osobitné zásahy do zemskej kôry a zabezpečenie alebo likvidáciu starých banských diel.
•	Povoľujú trhacie práce a ohňostrojné práce.
•	Povoľujú umiestnenie, stavbu a užívanie skladov výbušnín.
•	Plnia ďalšie úlohy vyplývajúce pre ne z banského zákona a zákona SNR č.51/1988Zb. a iných všeobecne záväzných právnych predpisov.

Okrem uvedeného :
•	plnia  orgány hlavného dozoru aj úlohy orgánov dohľadu podľa zákona 
č. 264/1999 Z.z. o technických požiadavkách na výrobky a o posudzovaní zhody, v znení neskorších predpisov, 
•	poskytujú poradenstvo v oblasti bezpečnosti a ochrane zdravia pri práci,
•	obvodné banské úrady vykonávajú správu úhrad za vydobyté nerasty a dobývacie priestory.

STREDNODOBÝ VÝHĽAD

	Hlavný banský úrad je orgánom štátnej banskej správy Slovenskej republiky. Je rozpočtovou organizáciou so sídlom v Banskej Štiavnici.

	Činnosť Hlavného banského úradu je upravená vo všeobecne záväzných právnych predpisoch, najmä v banskom zákone a v zákone Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.

	Hlavný banský úrad spolu s obvodnými banskými úradmi ktoré riadi, vykonávajú hlavná dozor nad vykonávaním banského zákona, zákona SNR              č. 51/1988 Zb. a predpisov vydaných na ich základe ako aj iných všeobecne záväzných právnych predpisov ak upravujú ochranu a využívanie ložísk nerastov, bezpečnosť prevádzky, zabezpečenie chránených objektov a záujmov pred účinkami banskej činnosti, výučbu osôb zúčastnených na trhacích prácach a ohňostrojných prácach, výrobu a používanie výbušnín na trhacie a ohňostrojné práce, bezpečnosť a ochranu zdravia pri práci, bezpečnosť technických zariadení, požiarnu ochranu v podzemí a pracovné podmienky v organizáciách pri vykonávaní banskej činnosti a činnosti vykonávanej banským spôsobom a pri výrobe a používaní výbušnín na trhacie a ohňostrojné práce. Hlavný banský úrad bude v uvedených  činnostiach pokračovať s dôrazom na aplikáciu nových všeobecne záväzných právnych predpisov.

	V legislatívnej oblasti sa predpokladá úzka spolupráca s Ministerstvom hospodárstva Slovenskej republiky pri príprave nových banských predpisov, najmä nového banského zákona a zákona o banskej činnosti, výbušninách a o štátnej banskej správe, ktoré vo viacerých ustanoveniach nezodpovedajú súčasným podmienkam. Úzka spolupráca sa predpokladá aj pri pripomienkovaní návrhov právnych predpisov, ktoré sa dotýkajú ochrany a využívanie nerastného bohatstva, banskej bezpečnosti, výroby a používania výbušnín a pyrotechnických výrobkov na trhacie a ohňostrojné práce.

	Finančné zdroje na kapitálové výdavky úrad plánuje použiť na dokončenie sídla úradu (vrátane prístavby viacúčelového objektu) a na jeho zariadenie, aby sa vytvorili zodpovedajúce podmienky na činnosť úradu a ďalej na obnovu dopravných prostriedkov. Ďalšie finančné zdroje sa plánuje použiť na vytvorenie podmienok na kvalitnú prácu zamestnancov najmä na vybavenie úradu výpočtovou technikou a potrebných programovým vybavením a na zvyšovanie a prehlbovanie kvalifikácie zamestnancov.

	V oblasti ľudských zdrojov predpokladáme zvýšenie počtu banských inšpektorov na zabezpečenie výkonu nových kompetencií, ktoré boli novelami banského zákona a zákona SNR č. 51/1988 Zb. presunuté na orgány štátnej banskej správy bez zvýšenia stavu banských inšpektorov. Ide najmä o kompetencie v oblasti výkonu hlavného dozoru v oblasti výbušnín a pyrotechnických výrobkov, správy úhrad za dobývacie priestory a vydobyté nerasty z výhradného ložiska a za uskladňovanie plynov a kvapalín v prírodných horninových štruktúrach, určovania a prevodu dobývacích priestorov, banských oprávnení, uznávania odborných kvalifikácií odborných subjektov, poradenstva, výchovy a vzdelávania v oblasti ochrany bezpečnosti práce v podzemí a na povrchu, vydávania súhlasov na výrobu a spracovanie výbušnín, povoľovania dovozu, vývozu výbušnín vrátane ich tranzitu.

	Za účelom zvládnutia čoraz náročnejších podmienok na výkon štátnej správy bude úrad zabezpečovať a podporovať všetky druhy prehlbovania a zvyšovania kvalifikácie odborných zamestnancov, na vykonávanie funkcie, vrátane získania právnického vzdelania.

ČINNOSTI ORGANIZÁCIE A ICH NÁKLADY

Hlavný banský úrad a obvodné banské úrady vykonávali činnosti, ktoré im vyplývajú  z kompetencií  ustanovených zákonom SNR č. 51/1988 Zb. a v súlade s plánom hlavných úloh na rok 2005.  Plán bol zostavený na základe  potreby  zamerať dozornú činnosť najmä na  niektoré špecifické  problematiky v oblasti  ochrany ložísk, výroby a používania výbušnín, platenia úhrad za vydobyté nerasty a dobývacie priestory a bezpečnosti a ochrany zdravia pri práci.  Aj napriek tomu, že počet zamestnancov  bol  menší ako bol plánovaný počet, možno konštatovať, že  všetky plánované úlohy boli splnené. 
Vzhľadom na množstvo, charakter a rôznorodosť činností a hlavných úloh  Hlavný banský úrad nekalkuluje priame ani nepriame náklady na jednotlivé vecné úlohy a ani ich takto zatiaľ nesleduje. Náklady sú kalkulované aj sledované podľa rozpočtovej klasifikácie na jednotlivé položky a podpoložky štátneho rozpočtu a sú súhrnom všetkých nákladov príslušnej položky alebo podpoložky.

Hlavný banský úrad  vykonával činnosti na celom území SR.

Obvodný banský úrad  Banská Bystrica vykonával činnosti  na celkovej  ploche pôsobnosti 12 011 km2  v okresoch Banská Bystrica, Banská Štiavnica, Brezno, Detva, Krupina, Lučenec, Poltár, Veľký Krtíš, Zvolen, Žiar nad Hronom, Dolný Kubín, Liptovský Mikuláš, Martin, Námestovo, Ružomberok, Turčianske Teplice, Tvrdošín.

Obvodný banský úrad  Bratislava vykonával činnosti  na celkovej ploche  pôsobnosti 
12 273 km2  v okresoch Bratislava I, Bratislava II, Bratislava III, Bratislava V, Malacky, Pezinok, Senec, Myjava, Trnava, Dunajská Streda, Galanta, Hlohovec, Piešťany, Senica, Skalica, Nitra, Komárno, Levice, Nové Zámky, Šaľa, Zlaté Moravce.

Obvodný banský úrad  Košice vykonával činnosti  na celkovej ploche  pôsobnosti 
10 458 km2 v okresoch Košice I, Košice II, Košice III, Košice IV, Košice – okolie, Michalovce, Sobrance, Trebišov, Prešov, Bardejov, Humenné, Medzilaborce, Sabinov, Snina, Stropkov, Svidník, Vranov nad Topľou.

Obvodný banský úrad Prievidza vykonával činnosti na celkovej ploche pôsobnosti 6 803 km2 v okresoch Trenčín, Bánovce nad Bebravou, Ilava, Nové Mesto nad Váhom, Partizánske, Považská Bystrica, Prievidza, Púchov, Žilina, Bytča, Čadca, Kysucké Nové Mesto, Topoľčany.

Obvodný banský úrad Spišská Nová Ves vykonával činnosti  na celkovej ploche pôsobnosti 7 498 km2 v okresoch Kežmarok, Levoča, Poprad, Stará Ľubovňa, Gelnica, Rožňava, Spišská Nová Ves, Revúca, Rimavská Sobota.

ROZPOČET ORGANIZÁCIE

Pre činnosť organizácie je stanovený objem rozpočtových prostriedkov. Z rozpisu prideleného rozpočtu na jednotlivé položky a podpoložky je zrejmé použitie finančných prostriedkov.
Rozpočet Hlavného banského úradu bol rozpísaný vo forme záväzných ukazovateľov štátneho rozpočtu na rok 2005 Ministerstvom hospodárstva SR vo výške 31 774 tis. Sk na bežné výdavky a 6 518 tis. Sk. Pre rok 2005 mal Hlavný banský úrad  rozpočtované príjmy v celkovej výške 650 tis. Sk.

Kód	Ukazovateľ	Schválený rozpočet 2005	Upravený rozpočet 2005	Čerpanie rozpočtu 	Plnenie k upravenému rozpočtu v %	
600	Bežné výdavky	31 096	31 774	31 640	100	
610	Mzdy, platy	17 300	17 948	17 946	100	
611	Tarifný plat, funkčný plat	14 636	13 378	13 377	100	
612	Príplatky	1 916	3 203	3 202	100	
613	Odmena za pracovnú pohotovosť	248	206	206	100	
614	Odmeny	500	1 161	1 161	100	
620	Poistné a príspevky zamestnávateľa	6 046	6 196	6 169	100	
621	Poistné do Všeobecnej zdrav. poisťovne	828	730	717	98	
622	Poistné do Spoloč. Zdrav. Poisťovne	825	683	682	100	
623	Poistné do ostatných poisťovní	233	332	331	100	
625	Poistné do Sociálnej poisťovne	4 160	4 451	4 439	99	
630	Tovary a ďalšie služby	7 300	7 400	7 322	99	
631	Cestovné výdavky	441	660	659	100	
632	Energie, voda, komunikácie	1 879	1 827	1 821	100	
633	Materiál a služby	1 026	1 262	1 251	99	
634	Dopravné	1 021	809	814	101	
635	Rutinná a štandardná údržba	382	358	352	98	
636	Nájomné za prenájom	1 049	1 091	1 082	99	
637	Služby	1 502	1 393	1 343	96	
640	Bežné transfery	450	230	201	88	
700	Kapitálové výdavky	9 000	6 518	6 509	100	
714	Osobné auto	600	500	499	100	
716	Prípravná a projekt. dokumentácia	-	338	332	98	
717	Realizácia nových stavieb	8 100	5 291	5 298	100	
713	Nákup kancelárskych
strojov, prístrojov	300	389	388	100	

Kapitálové výdavky

    V oblasti kapitálových výdavkov bola činnosť Hlavného banského úradu zameraná na nákup  výpočtovej techniky v celkovej výške 388 tis. Sk, nákup osobného automobilu pre OBÚ KE v celkovej výške 499 tis. Sk, obstaranie prípravnej a projektovej dokumentácie 332 tis. a rekonštrukčné a stavebné práce vo výške 5 290 tis. Sk.

Bežné výdavky

   Rozpočtové prostriedky pridelené na rok 2005 v celkovej výške 38 292 tis. Sk boli čerpané nasledovne:

610 Mzdy ,platy                                         17 946 tis. Sk
620 Poistenie  príspevok do poisťovní         6 169 tis. Sk
630 Tovary a služby                                     7 322  tis. Sk
640 Bežné transfery                                        201  tis. Sk
700 Kapitálové výdavky                                6 509  tis. Sk

Celkové čerpanie pridelených rozpočtových prostriedkov na bežné výdavky bolo za rok 2005 v celkovej výške  38 149 tis. Sk. Čo predstavuje  100 % čerpanie.
Mzdové prostriedky boli čerpané v celkovej výške  17 946 tis. Sk, čo predstavuje  100%.

Poistné 620

Celkové čerpanie dosiahlo výšku 6 169 tis. Sk ,čo predstavuje  100 % z pridelených  rozpočtových prostriedkov na poistné a odvody. Jedná sa o prostriedky určené na odvody do Zdravotných poisťovní a Socialnej poisťovne a doplnkové dôchodkové poistenie.

Tovary služby – 630

Celkové čerpanie bolo za rok 2005 vo výške  7 322 tis. Sk čo predstavuje 99% z pridelených rozpočtových prostriedkov na bežné výdavky.

Cestovné náhrady – 631

Celkové čerpanie dosiahlo 659 tis. Sk, čo predstavuje  100%  z pridelených  rozpočtových prostriedkov

Energie, voda, komunikácie -632

Celkové čerpanie dosiahlo výšku 1 821 tis. Sk, čo predstavuje 100% z pridelených rozpočtových prostriedkov. V porovnaní s rokom 2004  potreba rozpočtových prostriedkov  Vzrástla z dôvodu zvýšenia cien energií, vodného a stočného, cien poštovných a telekomunikačných služieb.

Materiál – 633

Celkové čerpanie dosiahlo výšku  1 251 tis. Sk , čo predstavuje  99% čerpanie pridelených rozpočtových prostriedkov. Rozpočtové prostriedky boli použité na nákup interiérového vybavenia  / 98 tis. Sk/,telekomunikačnej techniky / 429 tis. Sk/,prevádzkových strojov a prístrojov / 21 tis. Sk/,všeobecného materiálu / 360 tis. Sk/,na nákup kníh a časopisov /164 tis. Sk/,reprezentačné (20 tis. Sk/, softveru 161 tis. Sk

Dopravné – 634

Celkové čerpanie dosiahlo výšku  814 tis. Sk, čo predstavuje  101 % z pridelených rozpočtových prostriedkov. Pridelené rozpočtové prostriedky boli použité na nákup paliva, mazív, olejov a kvapalín, servis a údržbu motorových vozidiel, zákonné a havarijné  poistenie,  úhrady  diaľničných poplatkov a poplatkov za parkovanie.

Rutinná a štandardná údržba  - 635

Celkové čerpanie dosiahlo výšku  352 tis. Sk, čo predstavuje  98 % z pridelených rozpočtových prostriedkov. Na tejto položke sa evidujú výdavky na zabezpečenie  bežného spravovania majetku.

Nájomné za prenájom  - 636

Celkové čerpanie dosiahlo  výšku 1 082 tis. Sk, čo predstavuje  99% z pridelených rozpočtových prostriedkov. Jedná sa o prenájom  nebytových priestorov  na  administratívne účely.

Služby – 637

Celkové čerpanie dosiahlo výšku  1 343 tis. Sk , čo predstavuje  96% z pridelených rozpočtových prostriedkov. Sú tu zahrnuté výdavky  na školenia, kurzy, semináre, všeobecné služby, štúdie, posudky, ako aj náklady na stravovanie zamestnancov a tvorba sociálneho fondu.

Bežné transfery – 640

Celkové čerpanie dosiahlo výšku  201 tis. Sk, čo predstavuje  88 % z pridelených rozpočtových prostriedkov. Na tejto položke  sú evidované výdavky  na vernostné baníkom .

Príjmy

Hlavný banský úrad mal  v roku 2005 rozpočtované príjmy v celkovej výške  650 tis. Sk. Tieto príjmy boli naplnené vo výške  876 tis. Sk čo predstavuje plnenie 135 % rozpočtových príjmov.

PERSONÁLNE OTÁZKY

Hlavný banský úrad mal v roku 2005 Ministerstvom hospodárstva SR stanovený záväzný limit v počte 78 zamestnancov. Z celkového počtu 78 systemizovaných miest je 55 štátnozamestnaneckých miest a 23 miest zamestnancov pri výkone práce vo verejnom záujme. 

Systemizovaný počet zamestnancov na Hlavnom banskom úrade a obvodných banských úradoch je nasledovný:

	Počet zamestnancov 	Z celkového počtu v štátnej službe	Z celkového počtu vo verejnej službe	
Hlavný banský úrad Banská Štiavnica	
22	
15	
7	
Obvodný banský úrad Bratislava	
11	
8	
3	
Obvodný banský úrad Banská Bystrica	
12	
8	
4	
Obvodný banský úrad Prievidza 	
10,3	
8	
2,3	
Obvodný banský úrad Spišská Nová Ves	
11,3	
8	
3,3	
Obvodný banský úrad Košice	
11,4	
8	
3,4	
SPOLU 	78	55	23	

        Priemerný evidenčný počet zamestnancov prepočítaný za rok 2005  bol 72 zamestnancov a vo fyzických osobách 76 zamestnancov.  
        Z celkového počtu zamestnancov  za rok 2005  bol  priemerný evidenčný prepočítaný počet zamestnancov vykonávajúcich štátnu službu 50,3 zamestnancov a vo fyzických osobách 51 zamestnancov. Priemerný evidenčný prepočítaný počet zamestnancov vykonávajúcich práce vo  verejnom záujme  za  rok 2005 bol  22  zamestnancov a vo  fyzických osobách 25 zamestnancov.

      K 31. decembru 2005 sme mali neobsadené 4 štátnozamestnanecké miesta vo funkcii odborný radca, ústredný a obvodný banský inšpektor, ktoré boli oznámené Úradu pre štátnu službu na vyhlásenie výberového konania. 

     K 31. decembru 2005 bolo v pracovnom a štátnozamestnaneckom pomere  spolu 76 zamestnancov. Priebeh nástupov a výstupov v sledovanom období znázorňuje tabuľka, pričom v riadku „stav“ je uvedený stav zamestnancov k poslednému dňu daného mesiaca:

mesiac	I.	II.	III.	IV.	V.	VI..	VII.	VIII.	IX.	X.	XI.	XII.	
nástup	3	2	1	3	4	1	3	1	9	4	3	0	
výstup	3	1	1	2	5	3	7	6	8	1	5	1	
stav 	77	78	77	74	75	76	76	74	73	75	76	76	

Stav zamestnancov

Rok	Priemerný evidenčný počet zamestnancov	
	prepočítaný	vo fyzických osobách	
2001	74	75	
2002	70	73	
2003	70	74	
2004	72	75	
2005	72	76	

Priemerná mesačná mzda

Rok	výška v Sk	
 2000	12 876	
2001	13 349	
2002	14 989	
2003	16 778	
2004	18 255	
2005	19 678	

Ukazovateľ v tis. Sk	Upravený rozpočet 2005	Skutočnosť 

		rok 2004	rok 2005	
Tarifný plat		12 929	12 879	
Príplatky		2 783	3 700	
Odmeny za prac. pohotovosť		192	206
	
Odmeny		526	1 161	
Mzdové prostriedky spolu		16 430	17 946

V priebehu roka 2005 bolo prijatých do štátnozamestnaneckého pomeru  osem   štátnych zamestnancov a ukončilo štátnozamestnanecký pomer päť štátnych zamestnancov.
V roku 2005 sme zamestnávali  jedného zamestnanca so zníženou pracovnou schopnosťou a so skráteným pracovným úväzkom päť zamestnancov  (pomocný a obslužný personál). V organizácii bol v uplynulom roku 37,5 hod. pracovný týždeň, pracovná doba od 7,00 hod. – 15,00 hod. a bolo odpracovaných celkovo 117 106 hodín.  
     V oblasti rozvoja ľudských zdrojov bola naďalej  venovaná zvýšená pozornosť  profesionálnemu získavaniu a výberu štátnych zamestnancov vo funkciách ústredný a obvodný banský inšpektor. Permanentné rozvíjanie schopností zamestnancov bolo zabezpečené  vzdelávaním v rámci prehlbovania a zvyšovania kvalifikácie  zamestnancov, ktoré sa podieľa na odbornom raste  a rozvoji ich  profesijnej kariéry. 

    V roku 2005  pokračovali v externom štúdiu v odbore právo na Právnickej  fakulte UPJŠ v Košiciach traja  zamestnanci, jeden zamestnanec na Právnickej fakulte Univerzity Mateja Bela  v Banskej Bystrici. Jedna zamestnankyňa pokračovalo v štúdiu na Fakulte sociálno-ekonomických vzťahov Trenčianskej univerzity Alexandra Dubčeka v Trenčíne a jedna zamestnankyňa v roku 2005 začala štúdium na súkromnej vysokej škole manažmentu verejnej správy v Bratislave, pracovisko Nové Zámky. Jeden zamestnanec  pokračoval v doktorandskom štúdiu na VŠB Ostrava. 

Vzdelanostná štruktúra zamestnancov úradu k 31. decembru 2005 :

•	odborné vzdelanie	6                    		
•	úplné stredné odborné vzdelanie                         19    			
•	vysokoškolské vzdelanie 1. stupňa	1		
•	vysokoškolské vzdelanie 2. stupňa                     50

Veková štruktúra zamestnancov úradu k 31. decembru 2005  - muži 

Vek	do 25 	od 26 do 35	od 36 do 45	od 46 do 55	nad 56 rokov	
počet zamestnancov	0	3	15	20	10	
%	0 	6,3%	31,2%	41,7%	20,8%	
Veková štruktúra zamestnancov  úradu k 31. decembru 2005  - ženy 

Vek	do 25 	od 26 do 35	od 36 do 45	od 46 do 55	nad 56 rokov	
počet zamestnancov	1	6	7	11	3	
%	3,6%	21,4%	25%	31,3%	10,7%	

 Členenie zamestnancov podľa zaradenia k 31. decembru 2005

štátni zamestnanci	zamestnanci pri výkone práce vo verejnom záujme	
51	67,1 %	25	32,9 %	

Organizačný diagram Hlavného banského úradu  s fyzickým počtom zamestnancov k 31.12.2005

Začlenenie  Hlavného banského úradu do štruktúry MH SR s fyzickým počtom zamestnancov na obvodných banských úradoch k 31.12.2005

CIELE A PREHĽAD ICH PLNENIA

	V plnej miere boli zabezpečované stanovené úlohy v oblasti kontroly plnenia požiadaviek zákona č.330/1996 Z.z. o bezpečnosti a ochrane zdravia pri práce  v znení neskorších predpisov,  relevantných Nariadení vlády SR a iných právnych  predpisov upravujúcich bezpečnosť a ochranu zdravia pri práci,  kontroly zabezpečenia a likvidácie hlavných banských diel, kontroly technických zariadení používaných pri výrobe výbušnín a výstavbe tunelov, kontroly zamerané na zabezpečenie banskej záchrannej služby, kontroly evidencie a skladovania a používania výbušnín atď.
	
Obvodné banské úrady ako správcovia úhrad zabezpečili v roku 2005  príjem do štátneho rozpočtu  za dobývacie priestory  vo výške 4 209 990 Sk, za vydobyté nerasty 75 016 931 Sk a  za uskladňovanie plynov a kvapalín 30 771 724 Sk.  Tieto úrady zároveň vyšetrili a vypracovali odborné posudky k jednému  smrteľnému a piatim ťažkým pracovným úrazom a k piatim  haváriám a uložili pokuty vo výške 1 476 600 Sk.

 V roku 2005 bolo pri výkone hlavného dozoru realizovaných 922 inšpekcií  a vykonaných 5841 správnych úkonov  napr.

•	513  správnych úkonov v oblasti ochrany ložísk a ich racionálneho využívania,
•	333 vydaných rozhodnutí  a záväzných príkazov v oblasti bezpečnosti práce a prevádzky, 
•	 311 povolení banskej činnosti a činnosti vykonávanej banským spôsobom, 
•	406 povolení odberu výbušnín, trhacích a ohňostrojných  prác a skladov výbušnín,
•	 528 vydaných osvedčení o odbornej spôsobilosti,
•	 120 vydaných banských oprávnení,
•	 19 odňatí banských oprávnení,
•	 41 riadnych opravných prostriedkov a 17 mimoriadnych opravných prostriedkov
•	29 povolení výnimiek z právnych predpisov, 
•	 893 správnych úkonov pri vydávaní výkladov, odborných stanovísk, prešetrovaní sťažností, odvolaní,
•	 126  pripomienkovaní všeobecne záväzných predpisov a návrhov STN,
•	360 úkonov vo veci štátnozamestnaneckého pomeru.

HODNOTENIE A ANALÝZA VÝVOJA ORGANIZÁCIE V ROKU 2005

Hlavný banský úrad a obvodné banské úrady  v roku 2005 splnili stanovené úlohy v rámci schváleného resp. upraveného rozpočtu na rok 2005. Obstarávanie bolo zabezpečené v súlade s ustanoveniami zákona o verejnom obstarávaní.

 Výsledky, ktoré sme pri výkone hlavného dozoru a plnení  iných úloh dosiahli hodnotíme ako dobré po ich obsahovej aj kvalitatívnej stránke. Na druhej strane však treba povedať, že pri naplnenom stave systemizovaných miest,  zlepšení úrovne technického vybavenia  a väčšieho priestoru  pre účasť banských inšpektorov  na odborných školeniach, seminároch a kurzoch (netýka sa to prehlbovania vedomostí v správnom práve) by sa dali dosiahnuť ešte lepšie výsledky, nielen v počte výkonov ale aj v ich kvalite. Nevýhodou je, že prakticky nedisponujeme v dostatočnom množstve s technickými zariadeniami (napr. notebookmi, záznamovou technikou atď.) potrebnými pre výkon hlavného dozoru v teréne. Aj prístup banských inšpektorov k relevantným informáciám  na internete a nákup odbornej literatúry a technických noriem v požadovanom množstve,  je  z titulu nedostatku finančných prostriedkov  veľmi obmedzený. Tento stav v počte banských inšpektorov  a výška pridelených finančných prostriedkov  výrazne ovplyvňujú kvalitu výkonu hlavného dozoru a odborný rast  banských inšpektorov.

HLAVNÉ SKUPINY UŽÍVATEĽOV VÝSTUPOV ORGANIZÁCIE

	Hlavnou skupinou užívateľov výstupov Hlavného banského úradu a obvodných banských úradov boli fyzické osoby a právnické osoby, ktoré vykonávali  činnosti podliehajúce výkonu hlavného dozoru (v roku 2005 sa jednalo o 416 subjektov),  ich zamestnanci a občania SR, ktorých práva  alebo právom chránené záujmy či majetok by mohli byť týmito činnosťami ohrozené.  Tieto subjekty využívali  bezplatné poradenstvo v oblasti bezpečnosti a ochrany zdravia pri práci, výsledky prešetrenia sťažností a najmä platnosť rozhodnutí vydaných týmito úradmi v správnom  alebo inom konaní.

Ďalším užívateľom boli   orgány verejnej správy a  spracovatelia technických noriem,    ktorým boli  predkladané pripomienky k zneniu návrhov právnych predpisov a návrhov slovenských technických noriem a harmonizovaných technických noriem.
V rámci vzájomnej spolupráce  boli výstupy tunajšieho úradu  použité pre potreby Slovenskej banskej  komory, Slovenského združenia výrobcov kameniva, Geologickej služby SR,  MPSVR SR, MŽP SR a iných odborných a záujmových tuzemských a zahraničných inštitúcií.

Poisťovniam, odborovým organizáciám  a príslušným orgánom Policajného zboru SR boli predkladané odborné posudky z vyšetrovania závažných pracovných úrazov a havárií. Štatistickému úradu SR boli predkladané údaje o pracovnej úrazovosti. Profesijné združenia  a spoločnosti využívali poznatky z prednášok kvalifikovaných  banských inšpektorov  na aktuálne témy. 

Každej oprávnenej osobe  bol na základe žiadosti  umožnený slobodný prístup k informáciám.

ZVEREJNENIE VÝROČNEJ SPRÁVY

Výročná správa za rok 2005 bude  zverejnená:

a)	na internetovej stránke Ministerstva hospodárstva Slovenskej republiky  - www.economy.gov.sk
b)	na internetovej stránke Hlavného banského úradu -  www.hbu.sk 

Spracoval :	 Ing. Vladimír Nárožný, ústredný banský inšpektor

Schválil :     JUDr. Ing. Peter Kúkelčík, predseda